කේරළ ගංජා කිලෝ ග්‍රෑම් 20ක් සමඟ පුද්ගලයින් දෙදෙනෙකු ඊයේ(14) යාපනය චාවකච්චේරි ප්‍රදේශයේදී අත්අඩංගුවට ගත් බව යාපනය, චාවකච්චේරි සුරාබදු කාර්යාලය පවසනවා.චාවකච්චේරි සුරාබදු කාර්යාලය පවසන්නේ, ලද තොරතුරක් මත බෙදාහැරීමට සුදානම් කොට තිබු කේරළ ගංජා තොගය සමඟ සැකකරුවන් අත්අඩංගුවට ගත් බවයි.සැකකරුවන් ත්‍රිකුණාමලය හා චාවකච්චේරි ප්‍රදේශයේ පදිංචිකරුවන් වන අතර, අත්අඩංගුවට ගත් කේරළ ගංජා තොගය රුපියල් ලක්ෂ 30කට අධික වටිනාකමින් යුතු බවයි සුරාබදු නිළධාරීන් පවසන්නේ.අත්අඩංගුවට ගත් සැකකරුවන් චාවකච්චේරි මහේස්ත්‍රාත් අධිකරණයට ඉදිරිපත් කිරීමට නියමිත අතර, සිද්ධිය සම්බන්ධයෙන් චාවකච්චේරි සුරාබදු කාර්යාලය  වැඩිදුර පරීක්ෂණ මෙහෙයවනවා.